CELEX: C2006/060/15
Language: sl
Date: 2006-03-11 00:00:00
Title: Sodba sodišča (prvi senat) z dne  12. januarja 2006  v zadevi C-361/04 P: Claude Ruiz-Picasso, Paloma Ruiz-Picasso, Maya Widmaier-Picasso, Marina Ruiz-Picasso, Bernard Ruiz-Picasso proti Uradu za usklajevanje na notranjem trgu (znamke in modeli) (UUNT) (Pritožba — Znamka Skupnosti — Člen 8(1)(b) Uredbe (ES) št. 40/94 — Verjetnost zmede — Besedna znamka PICARO — Ugovor imetnika besedne znamke Skupnosti PICASSO)

11.3.2006   
            
            
               SL
            
            
               Uradni list Evropske unije
            
            
               C 60/8
            
         
      SODBA SODIŠČA
   
   (prvi senat)
   z dne 12. januarja 2006
   v zadevi C-361/04 P: Claude Ruiz-Picasso, Paloma Ruiz-Picasso, Maya Widmaier-Picasso, Marina Ruiz-Picasso, Bernard Ruiz-Picasso proti Uradu za usklajevanje na notranjem trgu (znamke in modeli) (UUNT) (1)
   
   (Pritožba - Znamka Skupnosti - Člen 8(1)(b) Uredbe (ES) št. 40/94 - Verjetnost zmede - Besedna znamka PICARO - Ugovor imetnika besedne znamke Skupnosti PICASSO)
   (2006/C 60/15)
   Jezik postopka: nemščina
   V zadevi C-361/04 P, Claude Ruiz-Picasso, stanujoč v Parizu (Francija), Paloma Ruiz-Picasso, stanujoča v Londonu (Združeno kraljestvo), Maya Widmaier-Picasso, stanujoča v Parizu, Marina Ruiz-Picasso, stanujoča v Ženevi (Švica), Bernard Ruiz-Picasso, stanujoč v Parizu (zastopnik: C. Gielen, advocaat) proti Uradu za usklajevanje na notranjem trgu (znamke in modeli)(UUNT) (zastopnika: G. Schneider in A. von Mühlendahl), zaradi pritožbe na podlagi člena 56 Statuta Sodišča, vložene 18. avgusta 2004, je Sodišče (prvi senat), v sestavi P. Jann, predsednik senata, K. Schiemann (poročevalec), N. Colneric, sodnica, K. Lenaerts in E. Juhász, sodnika, generalni pravobranilec: D. Ruiz-Jarabo Colomer, sodna tajnica: K. Sztranc, administratorka, 12. januarja 2006 razglasilo sodbo, katere izrek se glasi:
   
               1.
            
            
               Pritožba se zavrne.
            
         
               2.
            
            
               Claudu Ruiz-Picassu, Palomi Ruiz-Picasso, Mayi Widmaier-Picasso in Marini Ruiz-Picasso ter Bernardu Ruiz-Picassu se naloži plačilo stroškov.
            
         
      (1)  UL C 262, 23.10.2004.